als_Latn dik_Latn sna_Latn
Dallimet e mëdha në mes të pagave dhe çmimeve të konsumit po bën që standardi jetësor i kosovarëve të jetë i ulët. Sipas ekspertëve të ekonomisë, rritja e inflacionit që nuk po shoqërohet edhe me rritje të pagave, sidomos në sektorin privat, po e zvogëlon fuqinë blerëse të konsumatorëve, e rrjedhimisht kjo e ulë standardin jetësor.
Eksperti i ekonomisë dhe profesori universitar i ekonomisë, Musa Limani, ka thënë për Telegrafin se dallimi në mes të pagave dhe çmimeve është i madh. Sipas tij, ky dallim bën që standardi jetësorë të jetë i ulët për kosovarët.
“Gjithnjë po vjen duke rënë standardi jetësor, pasi pagat mbesin me vite të njëjta, derisa çmimet po rriten. Kjo rritje e çmimeve duke mos rritur edhe pagat rrjedhimisht e zvogëlon edhe fuqinë blerëse të konsumatorëve”, theksoi ai.
Sipas tij, shkalla e inflacionit është e madhe, i cili shprehet në përqindjen e shportës jetësore.
“Në Kosovë nuk përcillet inflacioni edhe me ngritjen e pagave, prandaj ekziston një disproporcion i madh ndërmjet pagave dhe fuqisë reale blerëse të konsumatorët. Kemi çmimet shumë të larta me nivelin e pagave”, tha Limani.
Sipas tij, paga minimale duhet të caktohet nga Qeveria, ku pastaj përcaktohet edhe rritja e pagave që të ndiqet edhe shkalla e inflacionin.
Sipas zyrtarëve të Agjencisë së Statistikave të Kosovës (ASK), çmimet e konsumit për muajt janar- shkurt 2015, vazhdojnë të jenë më të ulëta se sa muajt janar-shkurt 2014.
“Pra janari i këtij viti ka qenë për 0.6% më i ulët se janari 2014, kurse shkurti 2015, është për 0.3% më i ulët se shkurti 2014. Sa i përket lëvizjeve mujore janari 2015 ishte 0.2% më i lartë se dhjetori 2014, ndërsa shkurti për 0.3% më i lartë se janari 2015”, ka thënë për Telegrafin, Hazbije Qeriqi, zëdhënëse e Agjencisë së Statistikave të Kosovës.
Por, pavarësisht këtyre trendëve negative ekonomike në vend ASK-ja nuk e llogarit shportën që nga viti 2002.
als_Latn als_Latn als_Latn als_Latn als_Latn als_Latn als_Latn als_Latn als_Latn